Azadiya Welat

Azadiya Welat (Herri askea euskaraz) Turkian kurdueraz idatzitako egunkari bakarra izan zen. 1990ean sortu zuten astekari gisa eta, 2006ko abuztuaren 15etik, egunkari bihurtu zen. 2016ko abuztuaren 28an, debekatu egin zuten, eta itxiarazi, baita haren langileak atxilotu ere.https://www.argia.eus/argia-astekaria/2165/azadiya-welat

 Zentsura eta jazarpena 
Egunkari honek Turkiako gobernuaren zentsura jasaten ari zen etengabe: aldi baterako itxierak eta kazetarien eta banatzaileen atxiloketak. 2006ko azaroaren 26an Diyarbakirreko laugarren auzitegiak (Diyarbakir 4.Ağır Ceza Mahkemesi) Hamdullah Yılmaz artikuluen buruari 4 urteko eta 3 hilabeteko espetxe-zigorraldia ezarri zion, esaterako.

Horrez gain, hainbat alditan itxi dute eta beste hainbestetan aldatu behar izan du izenez: Dengê Welat, Azadiya Welat eta abar.

Sorreratik 30 kazetari hil dira polizia turkiarren esku. 2016ko abuztuaren 28an, talde terroristako kide izatea egotzita, egunkaria gobernu dekretuz debekatu zen eta 27 kazetari atxilotu zituzten.https://www.argia.eus/efemerideen-kanala/turkian-kurdueraz-argitaratzen-zen-egunkari-bakarra-itxi-zuen-poliziak-azadiya-welat 

 Erreferentziak 

 Kanpo estekak 
  Azadiya Welat
 Arrisku kazetaritza: Azadiya Welat (ARGIA)
 Karlos Zurutuza: "Prentsa askearen martiriak", Argia, 2008ko abenduaren 28a.

Kategoria:Kurduerazko hedabideak
Kategoria:Desagertutako egunkariak
Kategoria:1990ean sortutako enpresak
Kategoria:2016